અમદાવાદ) :  ડીપીએસ સ્કુલમાં ચાલતા નીત્યાનંદ બાબાના આશ્રમને કારણે ડીપીએસ સ્કુલનો સ્ટાફ અને શાળાના બાળકો મુશ્કેલીમાં મુકાઈ ગયા છે, ડીપીએસ સ્કુલના આચાર્યો અને કેલોરેક્ષના અધિકારીઓ માને છે કે મંજુલા શ્રોફ જો આ નીત્યાનંદ બાબાના ચક્કરમાં ફસાયા ના હોત આજે ડીપીએસ સ્કુલને આ દિવસો જોવાનો વખત આવતો નથી ડીપીએસના આંતરિક સુત્રોના જણાવ્યા પ્રમાણે મંજુલા શ્રોફ સામે પોલીસ ફરિયાદ થઈ ત્યાં સુધી ડીપીએસ અને કેલોરેક્ષનો સ્ટાફ અડીખમ હતો, પણ  પહેલા સીબીએસસી અને હવે ગુજરાત સરકારે મંજુરી રદ કરતા આચાર્યો અને અધિકારીઓ પોતાના સોશીયલ મિડીયામાં ચર્ચા કરી રહ્યા છે કે આટલા વર્ષોથી સારી ચાલી રહેલી સ્કુલ મંજુલા મેડમ અને નીત્યાનંદ બાબાને કારણે મુશ્કેલીમાં મુકાઈ છે.